Rajavartiolaitoksen mukaan ilmatilan loukkas oli kiistaton. Sen syytä ei ole saatu selvitettyä.

Rajavartiolaitoksen tutkinnan mukaan 26. kesäkuuta Suomen ilmatilassa liikkunut venäläiskone oli pitkään Suomen alueella. Tutkinta vahvistaa koneen olleen Suomen ilmatilassa 53 sekuntia ja käyneen 1,15 kilometrin syvyydessä Suomen alueella. Ilmavoimien Hornet kävi tunnistamassa koneen.

Ennen Suomen alueelle tulemista Iljushin-76-tyyppinen kone lensi kansainvälisessä ilmatilassa Venäjältä länteen.

Koneen sijaintia lähettävä lähetin oli päällä ja konetta huomautettiin radiolla ennen kuin se lensi Suomen ilmatilaan. Konetta myös kehotettiin poistumaan Suomen ilmatilasta, mutta koneesta ei vastattu suomalaisten radiokutsuihin.

Tutkinnan perusteella alueloukkaus oli kiistaton. Sen syytä ei ole saatu selville, mutta säässä tai muussa ilmaliikenteessä ei ollut Rajavartiolaitoksen mukaan sellaista, joka olisi pakottanut koneen Suomen ilmatilaan.